ગુવાહાટીઃ અવિશ્વાસ પ્રસ્તાવ પર ભારતીય જનતા પક્ષ (ભાજપ) અધ્યક્ષ અમિત શાહે વિપક્ષને પડકાર ફેંક્યો છે. તેમણે કહ્યું છે કે, ‘તમે (વિપક્ષ) બૂમો પાડવાનું બંધ કરો અને ગૃહમાં અવિશ્વાસ પ્રસ્તાવ રજૂ કરો, અમારી પાર્ટી તે માટે તૈયાર છે. અમારી પાસે સંપૂર્ણ બહુમત છે.’ ઉલ્લેખનીય છે કે, કોંગ્રેસે પત્ર લખીને લોકસભા મહાસચિવને 27 માર્ચના રોજ સરકાર વિરુદ્ધ અવિશ્વાસ પ્રસ્તાવ રજૂ કરવાની મંજૂરી માગી છે. આ પહેલાં તેલુગુ દેશમ પાર્ટી (ટીડીપી) અને વાયએસઆર કોંગ્રેસ અવિશ્વાસ પ્રસ્તાવની નોટિસ આપી ચૂકી છે.